****

**8. TOP TEN - SPIRIT OPEN**

**2019**

**BUDAPEST**

|  |  |
| --- | --- |
| **Verseny megnevezése:** | 8. TOP TEN - SPIRIT OPEN – Nyílt Taekwon-Do Bajnokság – 2019 |
| **Szervező klub:** | TKD Spirit Egyesület |
| **Szervező Bizottság elnöke:** | Szász Péter VI.Dan  +36-20-398-5391, e-mail: [szasz.peter.tkd@gmail.com](mailto:szasz.peter.tkd@gmail.com) |
| **Információ, versennyel kapcsolatos ügyek:** | [spiritopen@tkdspirit.hu](mailto:spiritopen@tkdspirit.hu)  http://tkdspirit.hu/esemenyek/7-spirit-open/ |
| **Verseny Bizottság tagjai:** | Solti Attila V.Dan, Kozák László VI.Dan, Gombos Attila V.Dan |
| **Verseny időpontja:** | **2019. április 6. szombat** |

|  |  |
| --- | --- |
| **Verseny helyszíne:** | [**A Budapesti Elektromos Művek Sportcsarnoka**](http://hazai.kozep.bme.hu/hu/budapesti-elektromos-muvek-sportcsarnoka/)  **Cím: Budapest, Népfürdő u. 20, 1138**  **GPS koordináták: Szélesség: 47.533774°**  **Hosszúság: 19.0590281°** |
|  | |
| **Korosztályok:** | **Gyerek**: 2009.04.06-én vagy utána születettek  **Serdülő**: 2005.04.06 és 2009.04.05 között születettek  **Serdülő-1 (csak küzdelemben)**: 2007.04.06 és 2009.04.05 között születettek  **Serdülő-2 (csak küzdelemben)**: 2005.04.06 és 2007.04.05 között születettek  **Ifjúsági**: 2001.04.06 és 2005.04.05 között születettek  **Felnőtt**: 2001.04.06 előtt születettek  **Veterán**: 1979.04.06 előtt születettek (csak Küzdelem versenyszámban. Formagyakorlat, Tradicionális küzdelem, Speciáltechnikai törés és Erőtörés versenyszámokban a Veterán és a Felnőtt korcsoport együtt versenyzik! Veteránként regisztráló versenyző Küzdelem versenyszámban csak a saját korosztályában indulhat.) |
| **Versenyszámok:** | **Formagyakorlat** (Gyerek / Serdülő / Ifjúsági / Felnőtt kategóriában) (csak ITF Taekwon-Do versenyzőknek)  **Küzdelem** (az ITF Taekwon-do szabályrendszere alapján Gyerek / Serdülő-1 / Serdülő-2 / Ifjúsági / Felnőtt / Veterán kategóriában)  **Tradicionális küzdelem** (az ITF Taekwon-do szabályrendszere alapján Ifjúsági / Felnőtt kategóriában) (csak ITF Taekwon-Do versenyzőknek, férfi-férfi, nő-nő vagy férfi-nő párosítás is elfogadott.)  **Egyéni erőtörés** (az ITF Taekwon-do szabályrendszere alapján Ifjúsági / Felnőtt kategóriában, valamint Gyermek és Serdülő kategóriákban speciális párnázott erőmérős erőtörő célpontra)  **Egyéni speciáltechnikai törés** (az ITF Taekwon-do szabályrendszere alapján Ifjúsági / Felnőtt kategóriában) |
| **Minimális övfokozat a formagyakorlat versenyszámhoz:** | Gyerek: 10. gup  Serdülő: 9. gup  Ifjúsági: 8. gup  Felnőtt: 8. gup |
| **Díjazás:** | **Gyerek Küzdelem kategóriában** 4 fős csoportok kerülnek kialakításra, **minden versenyző érmet kap** (1., 2. és két 3. helyezett).  Gyerek Formagyakorlat, valamint Serdülő (Serdülő-1, Serdülő-2), Ifjúsági, Felnőtt és Veterán minden versenyszámban: 1., 2. és két 3. helyezés lesz díjazva.  A 3 legeredményesebb klub kupát kap a verseny végén. |
| **Bíráskodás:** | Minden résztvevő ITF Taekwon-do csapat, aki 5 főnél több versenyzővel vesz részt a versenyen, lehetőség szerint biztosítson bírókat a versenyre. A magyar csapatok bíróit a Verseny Bizottság kéri fel.  Elvárt bírói öltözet: tengerészkék nadrág, fehér ing, kék vagy fekete nyakkendő, fehér cipő. |
| **Indulási feltételek:** | A kiírásban szereplő életkor.  Időben leadott nevezés és a Nevezési díj befizetése.  Küzdelemhez VERSENYEZHET orvosi igazolás, melynek megléte a Klubvezető felelőssége. |

|  |  |
| --- | --- |
| **Nevezési díj:** | **2019.03.30-ig bankszámlára elutalva kedvezményesen:**   * Gyerek / Serdülő: 7000 Ft / 22 € * Ifjúsági / Felnőtt / Veterán: 8500 Ft / 27 €   **2019.03.31-től a helyszínen fizetve teljes áron:**   * Gyerek / Serdülő: 8000 Ft / 25 € * Ifjúsági / Felnőtt / Veterán: 9500 Ft / 30 €   FIGYELEM! Banki utalás esetén kérjük, a Klubvezető (vagy megbízottja) utalja el egy összegben a nevezési díjakat, nem áll módunkban a versenyzők egyéni átutalásait kezelni! A közlemény rovatba kérjük feltüntetni a csapat nevét (a versenyzők nevét nem szükséges, azt a beküldött nevezési űrlapon szereplő versenyzőkhöz könyveljük). Banki utalás esetén a leadott versenyzők után a kedvezményes ár teljes elutalása szükséges a kedvezményes árú nevezéshez (tehát nincs lehetőség versenyzőnként csupán részösszegek elutalására). A banki átutalásról szóló igazolást kérjük elküldeni a [spiritopen@tkdspirit.hu](mailto:spiritopen@tkdspirit.hu) e-mail címre.  **2019.03.30 után banki utalást már nem fogadjuk el, csak a helyszínen történő, teljes árú befizetést.** A 2019.03.30 után hozzáadott versenyzők (tehát akiknek nem érkezett meg az utalásuk a megadott határidőig) a teljes árat fizetik. A banki utaláshoz képest esetlegesen hiányzó összeget a helyszínen készpénzben kell megfizetni. Az elutalt összegek későbbi beérkezése esetén a duplán befizetett összegeket visszautaljuk a verseny után.  A nevezési díjat Ft és € (Euro) pénznemekben tudjuk elfogadni.  Nevezési díjakat az alábbi bankszámlákra lehet elutalni:  Név: MIDGARD TEAM PRO Kft.  Cím: 3000 Hatvan, Hatvany Irén utca 22. 2/6.  Adószám: 25508134-1-10  Számlaszám HUF: 10700299-69554265-51100005  IBAN DEVIZA: HU55 10700299-69554265-50000005  SWIFT: CIBHHUHB  Bank: CIB Bank  Bank központi címe: 1027 Budapest, Medve u. 4-14.  Felhívjuk a figyelmet, hogy a banki utalás költségeit az utalást indítónak kell állnia. A tételek beazonosíthatósága érdekében a közlemény mezőbe kérjük beírni a klub nevét. |
| **Nevezési határidő:** | Előnevezés: **2019.03.30** 23:59:00  Módosítás: **2019.04.03** 23:59:00  **FIGYELEM!** **Az előnevezést minden klubnak le kell adnia a megadott határidőre, módosítást csak ezektől a kluboktól fogadunk el.** A csütörtöki (2019. 04. 04) sorsolás után módosításra a verseny első napján, reggel 8:30-ig, versenyzőnként 50**00 Ft / 15 € módosítási díj** ellenében van lehetőség! Helyszínen történő nevezés csak az előre regisztrált csapatok esetében lehetséges, a nevezési díj és a módosítási díj együttes befizetésével. |
| **Nevezés:** | **A versenyre történő regisztrációt a Sportdata oldalán lehet megtenni. A versenyt az ITF Taekwon-do eseményei között lehet megtalálni, a következő linken:**  [**https://www.sportdata.org/taekwondo\_itf/set-online/index.php**](https://www.sportdata.org/taekwondo_itf/set-online/index.php)  **Minden klubvezetőnek regisztrálnia kell a klubját a rendszerben, majd fel kell vennie a versenyzőit a klub alá és csak ezek után tudja a versenyzőket hozzáadni az eseményhez.**  **Amennyiben a regisztrációhoz szükséged lenne segítségre, kérlek írj a szervezőknek a** [**spiritopen@tkdspirit.hu**](mailto:spiritopen@tkdspirit.hu) **címre.**  **A nevezés 2019.04.03 23:59:00-kor lezárul, ezután módosítani csak a fent említett feltételekkel lehetséges.** |
| **Mérlegelés és regisztráció** | A mérlegelésen a csapatok együtt, teljes létszámban jelennek meg, egyéni mérlegelésre nincs lehetőség! Csak azoknak a versenyzőknek kell megjelenni a mérlegelésnél, akik Küzdelem versenyszámban indulnak, azonban a Klubvezető (vagy megbízottja) jelenléte kötelező. Mérlegelés csak a megadott időpontban történik, ezen időponton túl mérlegelésre nincs lehetőség.  Mérlegeléshez mezítláb vagy zokniban, ITF Taekwon-Do dobok alsóban vagy melegítő alsóban és pólóban kell érkezni. A mérlegelést akadályozni vetkőzéssel, átöltözéssel nem lehet.  Felfelé maximum 500 gramm eltérést fogadunk el. Amennyiben a versenyző súlya nagyobb, mint a súlycsoport, melyben nevezték, büntetés ellenében kategóriát válthat (módosításnak számít, a fentebb részletezett feltételekkel, az ott megadott határidőn belül).  A mérlegelés után a Klubvezető (vagy megbízottja) regisztrálja a teljes csapatot egyszerre, a versenyzők számára egyéni regisztrációra és nevezési díj fizetésre nincs lehetőség. A Klubvezető egy összegben fizeti ki a versenyzők nevezési díját és az esetleges módosítások díját. A versenyt a versenyzők csak akkor kezdhetik meg, ha a Klubvezető befizette a csapat teljes nevezési díját, megkapta a versenyzőknek járó karszalagot és a versenyző a karszalagot a csuklójára felhelyezte. Az a versenyző, akin nincs karszalag, kizárásra kerül. |

**Versenyszámok leírása**

**Formagyakorlat**

|  |  |  |
| --- | --- | --- |
|  | ***Gyerek*** | ***Serdülő*** |
| ***10-9-8-7 gup*** | Chon-Ji – Do-San | n/a |
| ***9-8-7 gup*** | n/a | Chon-Ji – Do-San |
| ***6-5-4 gup*** | Chon-Ji – Joong-Gun | Chon-Ji – Joong-Gun |
| ***3-2-1 gup*** | Chon-Ji – Choong-Moo | Chon-Ji – Choong-Moo |
| ***I.dan*** | n/a | Chon-Ji – Ge-Baek |

|  |  |  |
| --- | --- | --- |
|  | ***Ifjúsági*** | ***Felnőtt*** |
| ***8-5.gup*** | Chon-Ji – Yul-Gok | Chon-Ji – Yul-Gok |
| ***4-1.gup*** | Chon-Ji – Choong-Moo | Chon-Ji – Choong-Moo |
| ***I.dan*** | Chon-Ji – Ge-Baek | Chon-Ji – Ge-Baek |
| ***II.dan*** | Chon-Ji – Ju-Che | Chon-Ji – Ju-Che |
| ***III.dan*** | Chon-Ji – Choi-Yong | Chon-Ji – Choi-Yong |
| ***IV-VI.dan*** | n/a | Chon-Ji – Moon-Moo |

A verseny 3 fős csoportok esetén körmérkőzéses, 3 fő fölötti csoportok esetén egyenes kieséses rendszerben zajlik!

Gyerek és Serdülő versenyzők mind a selejtezőben, mind a döntőben egy, a vezető bíró által kijelölt formagyakorlatot mutatnak be, mely nem lehet magasabb az alacsonyabb öves versenyző övfokozatánál.

Ifjúsági és Felnőtt versenyzők a selejtezőben egy, a döntőben kettő, a vezető bíró által kijelölt formagyakorlatot mutatnak be, színes öves versenyzők esetén a vezetőbíró által kijelölt formagyakorlat nem lehet magasabb az alacsonyabb öves versenyző övfokozatánál. Fekete öves versenyzők esetén a vezetőbíró által kijelölt formagyakorlat maximum 1 fokozattal lehet magasabb, mint a versenyzők övfokozata.

**Küzdelem**

Gyerek kategóriában maximum 4 fős fiú és 4 fős lány csoportok lesznek kialakítva kor, súly, tapasztalat és bátorság alapján. A küzdelmek egyenes kieséses rendszerben zajlanak, a kategória minden indulója érmet kap (1., 2., és két 3. hely).

A többi kategóriában súlycsoportok és nemek szerint kerülnek összesorsolásra a versenyzők. A verseny egyenes kieséses rendszerben zajlik.

**Minden versenyző csak és kizárólag a saját korcsoportjában és saját súlycsoportjában indulhat, nincs lehetőség több különböző korcsoportban vagy súlycsoportban indulni.**

|  |  |  |  |  |  |  |
| --- | --- | --- | --- | --- | --- | --- |
| ***Súlycsoportok:*** | | | | | | |
| ***Serdülő-1 lány (kg):*** | -27 | 27-32 | 32-38 | 38-44 | 44+ |  |
| ***Serdülő-2 lány (kg):*** | -38 | 38-44 | 44-50 | 50-55 | 55+ |  |
| ***Serdülő-1 fiú (kg):*** | -30 | 30-35 | 35-42 | 42-48 | 48+ |  |
| ***Serdülő-2 fiú (kg):*** | -42 | 42-48 | 48-55 | 55-62 | 62+ |  |
| ***Ifjúsági lány (kg):*** | -45 | 45-50 | 50-55 | 55-60 | 60-65 | 65+ |
| ***Ifjúsági fiú (kg):*** | -50 | 50-56 | 56-62 | 62-68 | 68-75 | 75+ |
| ***Felnőtt nő (kg):*** | -50 | 50-56 | 56-62 | 62-68 | 68-75 | 75+ |
| ***Felnőtt férfi (kg):*** | -57 | 57-63 | 63-70 | 70-78 | 78-85 | 85+ |
| ***Veterán nő (kg):*** | -65 | 65+ |  |  |  |  |
| ***Veterán férfi (kg):*** | -75 | 75+ |  |  |  |  |

Küzdelmi idők az egyes korcsoportokban:

|  |  |  |  |  |  |
| --- | --- | --- | --- | --- | --- |
|  | ***Gyermek*** | ***Serdülő-1/-2*** | ***Ifjúsági*** | ***Felnőtt*** | ***Veterán*** |
| ***Selejtező:*** | 1 X 1.5 perc | 1 X 2 perc | 1 X 2 perc | 1 X 2 perc | 1 X 2 perc |
| ***Döntő:*** | 1 X 1.5 perc | 1 X 2 perc | 2 X 2 perc | 2 X 2 perc | 2 X 2 perc |

Menetek közötti pihenő idő 1 perc.

Amennyiben egy adott kategóriában csupán egyetlen versenyző nevezett, akkor a Szervező Bizottság dönthet úgy, hogy összevonnak kategóriákat a versenyzők edzőivel egyeztetve.

*A küzdelem általános szabályai:*

A küzdelem az ITF Taekwon-do szabályai szerint, „**light contact” szabályrendszer alapján** zajlik, vagyis a támadások félerővel, kontrolláltan történnek. A törzs és a fej támadható elölről és oldalról, a nyak oldalról ököllel, lábfejjel, lábéllel, sarokkal illetve a sípcsont végével. Csak a nyitott oldal támadása megengedett. Mind kéz és lábtechnika esetén csak öv (csípőmagasság) feletti szekció támadható! Az agresszív, túl erőszakos, túlzott erővel végrehajtott technikák alkalmazása esetén a versenyzőt meginthetik vagy akár le is léptethetik.

*Pontozás*

* 1 pontot ér: ütéstechnika törzsre vagy fejre (földön állva vagy ugorva)
* 2 pontot ér: lábtechnika (rúgás) törzsre (földön állva vagy ugorva)
* 3 pontot ér: lábtechnika (rúgás) fejre (földön állva vagy ugorva)
* Csak az a találat ér pontot, amelyiket kontrolláltan, pontosan, gyorsan, megfelelő erővel (light contact) és precízen hajtanak végre.

*Támadható felületek a küzdelem során:*

* Fej elülső és oldalsó része, valamint a teteje (fej hátsó része azonban nem)
* A törzs elülső és oldalsó része a vállaktól a derék magasságáig (a törzs hátsó része azonban nem)

|  |  |  |
| --- | --- | --- |
| *Diszkvalifikáció*  Leléptetik azt a versenyzőt, aki   * a bíró utasításait semmibe veszi. * full contactban vagy túlzott erővel küzd. * három pontlevonása van. * alkohol vagy drog hatása alatt áll. | *Pontlevonás*  Egy pontot vonnak le attól a versenyzőtől, aki   * inzultálja az ellenfelét. * elveszti a nyugalmát. * harap, karmol. * könyökkel, térddel, fejjel támad. * eleső ellenfelet támad. * tiltott felületet támad erőből, szándékosan. * 3 figyelmeztetést kap. * szándékosan fog, ránt. * túl erős kontakttal támad. * lábsöprést hajt végre. | *Figyelmeztetés*  Figyelmeztetést kap az a versenyző, aki   * tiltott felületet támad, nem szándékosan. * mindkét lábával kilép a pástról. * elesik. * ellöki ellenfelét. * sebesülést, vagy találatot színlel. * feltűnően elkerüli a küzdelmet. |

*A Küzdelem folyamata*

A küzdelem megkezdéséhez a versenyzők az előre kijelölt helyeken állnak fel (piros, kék oldal). A versenyzőket az övük (öltözetük) hátsó részére kötött piros, illetve kék szalag különbözteti meg. A vezetőbíró vezényszavára meghajolnak először a zsűri (annak hiányában a vezetőbíró), majd egymás felé. A küzdelem a vezetőbíró „SHI-JAK” vezényszavára indul. A versenyzők folyamatosan küzdenek a menet végéig, illetve a bíró „HAECHYO” utasításáig. Ekkor a küzdelmet abba kell hagyni, és helyben maradni a küzdelem újraindításáig, mely a „GAE-SOK” vezényszóra történik. Ha az egyik versenyző elhagyja a küzdőteret, az újraindítás 1 méterrel a vonalon belül történik. A küzdelmi idő elteltével az időmérő jól hallhatóan jelez a vezetőbírónak, a mérkőzés viszont csak a vezetőbíró „GOMAN” vezényszavára ér véget. A tiszteletadás most fordított sorrendben zajlik le, majd az eredményt kihirdetik. Döntetlen helyzetben a figyelmeztetéseket és/vagy mínusz pontokat nem viszik tovább.

**Tradicionális küzdelem**

**Ifjúsági és Felnőtt kategória részére.** A kategóriában a párok összeállítása tetszőleges: nő-nő, férfi-férfi, nő-férfi.

A versenyszámot a bírók pontozzák és az elért pontszámok alapján alakul ki a sorrend. Azonos pontszám esetén a párosok újra bemutatják a gyakorlatot, melyet a bírók újra pontoznak (kivéve a két harmadik helyezett esetén).

A gyakorlat bemutatására minimum 60, maximum 75 másodperc áll rendelkezésre. A gyakorlatok elbírálása egyéb tekintetben az aktuális ITF szabályrendszer szerint történik.

**Speciáltechnikai törés**

Ifjúsági és Felnőtt kategória részére.

|  |  |  |  |  |  |
| --- | --- | --- | --- | --- | --- |
|  | ***Twimyo nopi chagi*** | ***Twimyo dollyo chagi*** | ***Twimyo bandae dollyo*** | ***Twimyo dolmyo yop cha jirugi*** | ***Twimyo nopi yop chagi*** |
| ***Ifjúsági lány*** | 200 | 180 | - | - | 100 |
| ***Ifjúsági fiú*** | 230 | 210 | 200 | 200 | 130 |
| ***Felnőtt nő*** | 210 | 190 | - | - | 110 |
| ***Felnőtt férfi*** | 240 | 220 | 210 | 210 | 140 |

A technikák végrehajtása törőállványra történik. A három illetve öt technika végrehajtása után az összesített pontszám dönti el a sorrendet.

A törések a verseny folyamán folyamatosan zajlanak. Felhívjuk minden versenyző figyelmét, hogy az első sorozatot le kell törni **15 óráig**, a döntők ez után kerülnek megrendezésre. Aki nem töri le 15 óráig az első sorozatot, azt a versenyzőt diszkvalifikáljuk.

**Erőtörés**

**Ifjúsági és Felnőtt kategória részére:**

|  |  |  |  |  |  |
| --- | --- | --- | --- | --- | --- |
|  | ***Ap-joomuk jirugi*** | ***Songkal yop tearigi*** | ***Yop chagi*** | ***Dollyo chagi*** | ***Bandae dollyo chagi*** |
| ***Ifjúsági lány*** | - | 1 | 2 | 1 | - |
| ***Ifjúsági fiú*** | 1 | 1 | 2 | 1 | 1 |
| ***Felnőtt nő*** | - | 1 | 2 | 1 | - |
| ***Felnőtt férfi*** | 2 | 2 | 3 | 2 | 2 |

A technikák végrehajtása törőállványra történik, fehér törőlapra. A három illetve öt technika végrehajtása után az összesített pontszám dönti el a sorrendet.

A törések a nap folyamán folyamatosan zajlanak. Felhívjuk minden versenyző figyelmét, hogy az első sorozatot le kell törni **15 óráig**, a döntők ez után kerülnek megrendezésre. Aki nem töri le 15 óráig az első sorozatot, azt a versenyzőt diszkvalifikáljuk.

**Gyerek és Serdülő kategóriák részére:**

A technikák végrehajtása speciális párnázott erőmérős erőtörő célpontra történik. Minden versenyző kétszer próbálhatja meg mindkét technikát, melyek közül az erősebb kerül rögzítésre. A két technika értékeit összeadva születik meg a versenyző végső pontszáma. Az 1., 2. és két 3. helyezett versenyző érmet kap.

|  |  |  |
| --- | --- | --- |
|  | ***Songkal yop tearigi*** | ***Dollyo chagi (baldung)*** |
| ***Gyerek lány*** | 1 | 1 |
| ***Gyerek fiú*** | 1 | 1 |
| ***Serdülő lány*** | 1 | 1 |
| ***Serdülő fiú*** | 1 | 1 |

**Felszerelés**

*Ruházat:*

ITF Taekwon-Do versenyzők csak fehér színű ITF dobokban versenyezhetnek. Kickbox és egyéb versenyzők a saját Szervezetük által elfogadott ruházatukban versenyezhetnek. A ruha nem tartalmazhat zipzárt, csatot, gombot, patentot.

*Védőfelszerelések a Küzdelem versenyszámban:*

Kötelező: kézvédő, lábfejvédő, fejvédő valamint Ifjúsági, Felnőtt és Veterán korcsoportnál fogvédő (Serdülőknél is erősen ajánlott) és szuszpenzor.

Javasolt: sípcsontvédő, nőknél mellvédő.

**További információk**

Óvást az ITF Taekwon-Do szabályok szerint lehet benyújtani. Az óvást írásban kell leadni az eseményt követő 5 percen belül a Verseny Bizottságnak. Az óvás díja 9000 Ft / 30 €. A Verseny Bizottság dönt az óvás elfogadásáról vagy elutasításáról.

A versenyen történő sportsérülésekért a Szervező Bizottság felelősséget nem vállal.

A Klubvezető felelőssége a sportorvosi igazolás megléte és a versenyző egészségi állapotának és tudásszintjének előzetes felmérése.

A versenyen mindenki saját felelősségére vehet részt, 18 éven aluliak esetében az indulás szülői engedélyhez kötött. A szülői engedélyeket nem ellenőrizzük, azok meglétéért a Klubvezető felel.

Balesetbiztosítás kötése ajánlott.

A verseny egész ideje alatt biztosított az orvosi felügyelet.

Belépőjegy ára: 600 Ft.

A verseny ideje alatt a helyszínen megvásárolható a 8. Top Ten - Spirit Open versenypólója korlátozott mennyiségben, valamint lehetőség lesz védőfelszerelések (kézvédők, lábvédők, övek, fejvédők, fogvédők…), edzőruhák vásárlására is.

A verseny ideje alatt, a helyszínen BÜFÉ üzemel.

Kiskönyvek pecsételésére 16 órától van lehetőség a helyszínen megjelölt asztalnál.

A szállás megszervezése, valamint a sportcsarnok megközelítése a klubok feladata, a Szervező Bizottság ezt nem koordinálja.

**Tervezett program**

|  |  |  |
| --- | --- | --- |
| **2019.04.06** szombat | 7:00 – 8:30 | Regisztráció, mérlegelés (8:30 az utolsó időpont, amikor a csapat megjelenhet a mérlegelésen és a regisztrációnál) |
| **8:45** | **Regisztráció és mérlegelés lezárása** (ettől az időponttól kezdve regisztrációra, mérlegelésre és módosításra nincs lehetőség!) |
| 8:45 - 9:00 | Bírói megbeszélés |
| 9:00-9:15 | Edzői megbeszélés |
| 9:15-9:30 | Megnyitó ünnepség |
| **Kb. 9:30** | **A verseny kezdete** |
| Ebédszünet nincs.  Első éremosztás várhatóan 12:00-kor kezdődik, a délután folyamán pedig folyamatosan. | |

**A program tervezett program, a Szervező Bizottság a program változtatásának jogát fenntartja.**

